**VICEDEGANAT DE POSTGRAU I RECERCA**

**Document de Compromís**

Barcelona, a \_\_\_\_ de \_\_\_\_\_\_\_\_\_\_\_\_\_\_\_\_\_de 202\_

## REUNITS

D’una part, la Dra. Ana Andrés Valle , amb DNI núm. \_\_\_\_\_\_\_\_\_\_\_\_\_\_\_\_\_\_\_ com a presidenta de la Comissió Acadèmica del Programa de Doctorat en Psicologia de la Universitat Ramon Llull.

I de l’altra, el Sr./a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI/NIE/passaport núm. \_\_\_\_\_\_\_\_\_\_\_\_\_\_, com a alumne/a de doctorat de la Universitat Ramon Llull, en endavant “doctorand/a”.

El/La Dr./a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI/NIE/passaport núm. \_\_\_\_\_\_\_\_\_\_\_\_\_\_, com a director/a de la tesi doctoral, en endavant “director/a”.

El/La Dr./a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI/NIE/passaport núm. \_\_\_\_\_\_\_\_\_\_\_\_\_\_\_, com a tutor/a del/la doctorand/a, en endavant “tutor/a”.

**EXPOSEN**

Que segons el Reial Decret RD 99/2011, de 28 de gener de 2011, els estudis de doctorat, corresponents al tercer cicle, condueixen a l’adquisició de les competències i habilitats relacionades amb la recerca científica de qualitat. El desenvolupament del Programa de Doctorat ha de fer possible, doncs, la realització d’una tesi doctoral a través de l’elaboració d'un pla de recerca original i innovador i d’un pla de formació doctoral personalitzat que ajudi a l’adquisició de les competències bàsiques i específiques, i de la realització d’un itinerari de desenvolupament professional lligat a la investigació.

El present document de compromís defineix els drets i els deures respectius, així com els compromisos recíprocs de les persones que el signen, per tal d’assegurar la consecució dels objectius definits, durant el període d'elaboració de la tesi doctoral.

Per això, les parts subscriuen el present document de compromís i

**ACORDEN**

## Acord de col·laboració entre el/la doctorand/a, el/la tutor/a i el/la director/a

El/La doctorand/a, el/la tutor/a i el/la director/a es comprometen a establir i mantenir una col·laboració mútua per assolir els objectius que marca el Programa de Doctorat, com són l’elaboració i presentació del pla de recerca, l’actualització i millora d’aquest pla, així com la realització i la defensa de la tesi doctoral del/la doctorand/a, d'acord amb els terminis i procediments establerts en la normativa del Programa de Doctorat i en la resta de normes que siguin d’aplicació.

## Compromís del/la tutor/a

El/La tutor/a es compromet a guiar de manera regular i periòdica al doctorand/a que es troba al seu càrrec. A més, vetllarà per la interacció del/la doctorand/a amb els òrgans de direcció del Programa de Doctorat, especialment amb la Comissió Acadèmica d’aquest. Paral·lelament, el/la tutor/a es compromet a revisar regularment el document d’activitats personalitzat (DAD) del/la doctorand/a al seu càrrec i emetre anualment un informe a fi i efecte que la Comissió Acadèmica del Programa de Doctorat pugui avaluar-lo juntament amb el DAD i el pla de recerca del/la doctorand/a (art. 11.5, 11.7 del RD 99/2011).

## Compromís del/la director/a

El/La director/a de la tesi doctoral es compromet a establir sessions de seguiment i orientació personal amb regularitat suficient per tal de supervisar el procés formatiu i el pla de recerca del/la doctorand/a, tot orientant el projecte mentre es desenvolupa, amb la intenció d’actualitzar-lo i millorar-lo al llarg del període del Doctorat. Al mateix temps, el/la director/a procurarà que el/la doctorand/a vagi adquirint autonomia i el mantindrà informat sobre els reglaments, els codis de bones pràctiques i les obligacions bàsiques del/la doctorand/a en el desenvolupament de les seves tasques de recerca.

El/La director/a de tesi procurarà que el pla de recerca del/la doctorand/a tingui un caràcter original, formador, innovador i coherent amb la línia d'investigació a la qual es vinculi. El/La director/a, a més, assessorarà i motivarà al doctorand/a per a la difusió científica dels resultats de la seva recerca i la realització d’estades de recerca.

## Compromís del/la doctorand/a

El/La doctorand/a es compromet a desenvolupar els estudis de doctorat en el marc del què estableix la normativa aplicable i d'acord amb els compromisos que resulten d'aquest document. Haurà de mantenir una relació regular amb el/la seu/va tutor/a i director/a, i haurà d'informar el/la director/a regularment de l'evolució del treball, dels resultats obtinguts i dels problemes que se li puguin plantejar. El/La doctorand/a es compromet a donar-se d’alta al GREC i mantenir-lo actualitzat.

Paral·lelament, el/la doctorand/a haurà de mantenir un registre actualitzat de totes les seves activitats de recerca i formació a través del DAD, haurà d’observar els comentaris que li faci el/la director/a i implicar-se activament en les activitats del seu Programa de Doctorat.

A aquests efectes, la dedicació del/la doctorand/a serà a temps complet o temps parcial i es compromet a realitzar la tesi en els terminis establerts en la normativa vigent.

## Respecte la confidencialitat

El/La doctorand/a es compromet a mantenir en secret tota la informació confidencial que el/la director/a de la tesi, el/la tutor/a o altres investigadors revelin de manera oral, escrita, gràfica o per qualsevol altre mitjà de difusió. Així mateix s'obliga a no revelar, comunicar, cedir o divulgar a tercers cap informació relativa al seu treball, sense la prèvia autorització del/la director/a, i a utilitzar la informació obtinguda exclusivament per a dur a terme els estudis de doctorat.

El/La doctorand/a també s'obliga a no revelar cap informació del projecte de recerca en què participi sense haver obtingut, de manera expressa i per escrit, l'autorització corresponent del/la director/a o del/la tutor/a. Igualment, el/la doctorand/a es compromet a signar els compromisos específics de confidencialitat que el/la director/a o tutor/a li puguin requerir.

El/La doctorand/a, tutor/a i director/a es compromet a mantenir en secret la informació confidencial que comparteixen dins de la natura del projecte de recerca en el qual s’inscriu la tesi.

## Respecte la propietat intel·lectual

El/La doctorand/a i el/la director/a tenen dret a ser reconeguts com a titulars dels drets de propietat intel·lectual que els puguin correspondre d'acord amb la legalitat vigent i a aparèixer com a coautors en tots els treballs, els articles o les comunicacions on s'exposin els treballs de recerca en els quals el/la doctorand/a hagi participat de manera rellevant.

El/La doctorand/a té dret a exercir els drets de propietat intel·lectual derivats de la seva activitat formativa en la recerca i de conformitat amb la seva contribució, segons el que estableix la legalitat vigent.

Els drets esmentats són independents, compatibles i acumulables amb altres drets que puguin derivar de la investigació realitzada, sense perjudici dels condicionants derivats de l'obra col·lectiva quan el/la doctorand/a participi o estigui vinculat a un projecte col·lectiu d'investigació.

## Respecte la propietat industrial

En el cas que s’obtingui una invenció patentable resultant del treball de recerca de la tesi doctoral, el/la doctorand/a i el/la director/a podran mantenir drets sobre la invenció si la política de la institució responsable i la natura del projecte de recerca ho permeten. L’exercici d’aquests drets es valorarà individualment per cada possible invenció per part de la persona responsable de cada institució conjuntament amb el/la director/a, el/la doctorand/a i el/la coordinador/a del Programa de Doctorat.

En qualsevol cas, doctorand/a i director/a constaran com a co-inventors en la sol·licitud de patent espanyola, així com en qualsevol altra sol·licitud de patent que es presenti sobre la mateixa invenció en un altre país o en una oficina internacional.

Igualment, el/la doctorand/a es compromet a prestar la seva col·laboració al centre responsable del seu Programa de Doctorat o a aquella persona física o jurídica a qui s’haguessin transferit els drets, per a la presentació de l’eventual patent o altres documents posteriors. En particular, el/la doctorand/a es compromet a firmar l’assignació de drets pels EUA.

## Respecte els conflictes

En cas d'incompliment dels compromisos inclosos en aquest document, les parts ho han de posar en coneixement del/la coordinador/a del Programa de Doctorat, que ha d'actuar com a mediador. Si la mediació no resol el conflicte, la queixa o reclamació s'ha de traslladar a la Comissió Acadèmica del Programa de Doctorat, que atendrà la reclamació presentada i en notificarà per escrit la resolució a les parts.

Contra l'acord de la Comissió Acadèmica del Programa de Doctorat es pot interposar recurs d'alçada davant el Síndic de Greuges de la Universitat Ramon Llull.

Si el doctorat es duu a terme en el marc d'un *partenariat* amb una altra institució, les parts s'han d'atenir a les disposicions particulars esmentades en el conveni de col·laboració que els signataris d'aquest document hauran de conèixer.

## Vigència del Document de Compromís

Aquest document tindrà efectes des de la data de la signatura fins a cinc anys després de la defensa de la tesi doctoral del/la doctorand/a.

En prova de conformitat, signen aquest document per quadruplicat, en data i lloc indicats a l’inici.

Dra. Ana Andrés Valle

Presidenta de la Comissió Acadèmica del Programa de Doctorat

Sr./a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doctorand/a de la Universitat Ramon Llull

Dr./a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Director/a de la tesi doctoral

(En cas de codirecció hauran de signar tots els directors)

Dr./a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tutor/a del/la doctorand/a de la Universitat Ramon Llull